# Til elever ved utdanningsprogrammet dESIGN OG HÅNDVERK (dh)

Dato: 06.08.2018

**Velkommen som elev på DH**

Som avdelingsleder vil jeg med dette ønske deg velkommen som elev ved Design og håndverk, Steinkjer videregående skole.

De første dagene legger vi vekt på at du skal bli kjent med nye lærere, nye medelever, og ikke minst med skolen. De første dagene vil også bli preget av en del viktig informasjon og nødvendig gjøremål, men vi prøver å komme i gang med timeplanen og opplæringen så raskt som mulig.

På Design og håndverk vil det dette skoleåret være 1 klasse på vg1.

**Lærebøker og PC**

Alle elever vil i løpet av de første dagene få utdelt lærebøker. Disse leies ut vederlagsfritt og det er svært viktig at du som elev tar vare på disse for de skal leveres inn igjen. Bøker som ikke leveres inn ved skoleslutt vil bli fakturert.

Alle elever i videregående skole må ha en datamaskin. Trøndelag fylkeskommune vil fra skoleåret 2018/2019 ha en PC-ordning der elevene eier datamaskinen selv. Det vil si at elevene kan ta med seg en maskin (som må oppfylle noen minstekrav), eller de kan kjøpe en ny PC av fylkeskommunen til redusert pris. Elevene har selv ansvar for å stille med en bærbar datamaskin til skolestart og holde denne i orden. Fylkeskommunen gir elevene tilgang til programvare som trengs til undervisningsformål. Som elev på DH vil du disponere et skap hvor du kan oppbevare utstyret ditt.

**Lånekassen og utstyrsstipend**

Som elev på yrkesfag får du muligheten til å søke om utstyrsstipend fra Statens lånekasse for utdanning. Dette beløpet skal være med og dekke egenandel på PC, samt til personlig utstyr som er påkrevd ved DH.

Faglærerne vil handle inn utstyr og arbeidsklær som dere vil få regning på, som utstyrsstipendet skal dekke. Dette vil bli en kostnad på i overkant av 2000,- Utstyrsstipendet pr. skoleår ved Design og håndverk er 3818,-.

Søknadsfristen er 15. november. Se ellers [www.lanekassen.no](http://www.lanekassen.no)

**De første dagene**

|  |  |
| --- | --- |
| DAG | HVA SKJER? |
| Torsdag 16.08.2018  08.15 – 13.00 | Bli kjent dag. |
| Fredag 17.08.2018  08.15 – 13.45 | Bli kjent.  Felles informasjon: C100 kl. 12.10 – 12.55 Lån av lærebøker, PC, busskort og elevbevis.  Bokutlevering 12.55 Biblioteket. |
| Mandag 20.08.2017  08.15 – 09.00 | Felles informasjon: C100 Servicefunksjonene ved skolen. |

Lærerne ved DH er:

Mona Ellingen – kontaktlærer/ programfag

Kjersti Kjøssveen – programfag

Astrid Nordgård – programfag/yrkes faglig fordypning

Else Hammer – engelsk

Aud Randi Johansen – norsk

Ingeborg Viken – naturfag/matematikk

Macin Tomaz Lubiejewski - kroppsøving

Vi håper du ser fram til å starte opp som elev hos oss på Steinkjer videregående skole og ønsker deg velkommen til et nytt skoleår med mange muligheter!

Vennlig hilsen

Torbjørn Hals Strøm

Avdelingsleder

Mona Ellingen

Klassekontakt